《和晦庵斋居闻磬韵》
宋代·郑可学

纤月照幽林，秋气一何爽。
散步豁烦襟，旷然息群想。
忽闻玉磬里，冷冷送清响。
顿令尘虑空，颇觉道心长。

作者简介：（1152—1212）兴化军莆田人，字子上，号持斋。从学朱熹之门，久之，最得精要，四方来学者，熹多使其质正。及熹知漳州，延教其子弟。晚以特科调衡州司户，授忠州文学。有《春秋博议》、《三朝北盟举要》、《师说》。